Coba jelasin Kerjaya antarabangsa dari Douglas Costa dalam bahasa melayu dong

Pada November 2014, Costa telah dipanggil oleh pasukan kebangsaan Brazil buat pertama kali oleh jurulatih Dunga untuk perlawanan menentang Turki.

Pada Mei 2015, Costa telah dipilih ke dalam skuad Brazil untuk kejohanan Copa América 2015. Dalam perlawanan pembukaan, beliau menggantikan Diego Tardelli dan menjaringkan gol kemenangan pada masa tambahan ketika menentang Peru. Jaringan gol tersebut merupakan gol antarabangsa pertama Costa semasa menyarung jersi Seleção. Dalam peringkat suku akhir menentang Paraguay, beliau menggantikan Willian pada 30 minit terakhir selepas permainan terikat seri 1-1 dan diheret ke penentuan penalti. Beliau gagal menyempurnakan tendangan penalti sekali gus menyaksikan Brazil tersingkir dengan serta merta. Pada 17 November, Costa menjaringkan gol keduanya untuk Brazil ketika menang 3-0 ke atas Peru dalam aksi kelayakan Piala Dunia 2018.

Costa pada mulanya disenaraikan ke dalam skuad Copa América Centenario tetapi akhirnya terpaksa dikeluarkan pada Mei 2016 kerana kecederaan teruk dialaminya. Ruang kekosongan tersebut telah diisi oleh Kaká.

Pada Mei 2018, beliau telah disenaraikan oleh pengurus Tite ke dalam skuad Piala Dunia 2018 di Rusia.